open-index/open-wikipedia-markdown huggingface dataset:
यूटा

thumb|संयुक्त राज्य अमेरिका में यूटा राज्य की भौगोलिक स्थिति

**यूटा** (अंग्रेज़ी: *Utah*) संयुक्त राज्य अमेरिका की मुख्यभूमि के पश्चिमी अर्ध-भाग के मध्य में स्थित एक राज्य है। 4 जनवरी 1896 को अमेरिकी संघ में सम्मिलित होने वाला यह 45वाँ राज्य था। यह अमेरिका का क्षेत्रफल के आधार पर तेरहवाँ सबसे बड़ा, जनसंख्या के आधार पर तेतीसवाँ सबसे बड़ा और जनसंख्या घनत्व के आधार पर दसवाँ सबसे कम सघन राज्य है। यूटा का क्षेत्रफल 2,19,887 वर्ग किमी है और कुल जनसंख्या लगभग 29 लाख है जिसमें से 80% के लगभग लोग सॉल्ट लेक सिटी केन्द्रित वॉसाच फ़्रण्ट के आसपास निवास करते हैं। इस राज्य का जनसंख्या घनत्व 13.2/किमी2 है। यूटा की सीमाएँ पूर्व में कॉलोराडो, पूर्वोत्तर में वायोमिंग, उत्तर में इडाहो, दक्षिण में एरिज़ोना, और पश्चिम में नेवादा राज्यों से मिलती हैं। दक्षिण-पश्चिम में नया मेक्सिको का एक कोना भी यूटा की सीमा से मिलता है।

लगभग 62% यूटावासी मॉर्मन सम्प्रदाय (ईसाई धर्म का एक सम्प्रदाय) को मानने वाले हैं और यह सम्प्रदाय यूटा की संस्कृति और दैनिक जीवन को बहुत प्रभावित करता है। चर्च ऑफ़ जीज़स क्राइस्ट ऑफ़ लेटर डे सेण्ट्स का वैश्विक मुख्यालय इस राज्य की राजधानी सॉल्ट लेक सिटी में स्थित है। यूटा अमेरिका का धार्मिक दृष्टि से सर्वाधिक सजातीय राज्य है और मॉर्मन सम्प्रदाय की बहुलता वाला एकमात्र राज्य है और एकमात्र ऐसा राज्य है जहाँ की अधिकतर जनसंख्या केवल एक ही चर्च की सदस्य है।

यह राज्य परिवहन, शिक्षा, सूचना प्रौद्योगिकी और शोध, सरकारी सेवाओं, और खनन का एक केन्द्र है; और बाहरी मनोरंजन के लिए एक प्रमुख पर्यटन स्थल है। 2013 में संयुक्त राज्य जनगणना ब्यूरो के अनुमान अनुसार यूटा की जनसंख्या अमेरिका में दूसरी सर्वाधिक तेजी से बढ़ रही है। सेण्ट जॉर्ज 2000 से 2005 के बीच सबसे तेजी से बढ़ने वाला महानगरीय क्षेत्र था। यूटा की मध्य-मूल्य औसत आय भी अमेरिकी राज्यों में 14वें स्थान पर थी और समायोजित जीवन यापन की लागत के आधार पर दूसरे। इस राज्य की मध्य-मूल्य औसत आय 50,614 $ है। एक 2012 गैलप राष्ट्रीय सर्वेक्षण अनुसार यूटा समग्र रूप से 13 दूरन्देशी मापकों के आधार पर रहने के लिए "सबसे अच्छा राज्य" था जैसे आर्थिक, जीवन-शैली, और स्वास्थ्य सम्बन्धी अवेक्षणी मात्रिक इत्यादि।

## सन्दर्भ

श्रेणी:संयुक्त राज्य अमेरिका के राज्य
नेब्रास्का

thumbnail|अमेरिका में स्थिति
**नेब्रास्का** () संयुक्त राज्य का राज्य है जो ग्रेट प्लेन्स और मध्य-पश्चिमी क्षेत्र में स्थित है। राज्य के उत्तर में साउथ डेकोटा, पूर्व में आयोवा और मिसोरी नदी के किनारे पर दक्षिण-पूर्व में मिसौरी है। साथ ही इसकी सीमा दक्षिण में केन्सास, दक्षिण पश्चिम में कॉलोराडो और पश्चिम में वायोमिंग से भी लगती है। 

1762 में सप्तवर्षीय युद्ध के दौरान फ्रांस ने लुइसियाना क्षेत्र (जिसमें नेब्रास्का भी आता था) स्पेन को सौंप दिया। इस क्षेत्र से फ्रांस की वापसी के बाद मिसिसिपी नदी पर ब्रिटेन और स्पेन प्रभुत्व के लिए प्रतिस्पर्धा करने लगे। अपनी स्वतंत्रता के बाद संयुक्त राज्य अमेरिका ने लुइसियाना खरीद के अनुसार इस इलाके पर दावा करना शुरू कर दिया। 1854 में अमेरिका ने एक अधिनियम के तहत इस इलाके पर अपना अधिकार कर लिया। फिर संघीय सरकार द्वारा दी जा रही नि: शुल्क भूमि पर दावा करने के लिए कई हजारों आबादकार नेब्रास्का में पहुँचें। बसने की इस पहली लहर ने क्षेत्र को राज्य बनने के आवेदन करने के लिए पर्याप्त आबादी दी। 1867 में यह 37वें राज्य बन गया। 

2016 के अनुमान के मुताबिक इसकी आबादी 19,07,116 है। जिससे इसका सभी राज्यों में 37वां स्थान हुआ। क्षेत्र के हिसाब से ये 16वां सबसे बड़ा राज्य है। अंग्रेज़ी सरकारी भाषा है। 

## सन्दर्भ

श्रेणी:संयुक्त राज्य अमेरिका के राज्य
वर्जीनिया

अंगूठाकार|मानचित्र में स्थिति

**वर्जीनिया** (, अधिकारिक तौर **कॉमनवेल्थ ऑफ़ वर्जीनिया**) संयुक्त राज्य अमेरिका का एक राज्य है। 1607 में लंदन कंपनी ने पहली स्थायी अंग्रेज़ी कॉलोनी के रूप में वर्जीनिया कॉलोनी को स्थापित किया था। दास श्रम और विस्थापित मूल अमेरिकी जनजातियों से प्राप्त भूमि ने कॉलोनी की शुरुआती राजनीति और वृक्षारोपण अर्थव्यवस्था में महत्वपूर्ण भूमिका निभाई। वर्जीनिया अमेरिकी क्रांति में विद्रोह करने वाले तेरह उपनिवेश में से एक था। यह अमेरिकी नागरिक युद्ध में परिसंघीय राज्य अमेरिका में शामिल हो गया, जिसके दौरान रिचमंड ( वर्जीनिया की राजधानी) को संघीय राजधानी बना दिया गया था। इस दौरान वर्जीनिया के उत्तर-पश्चिमी काउंटी ने अलग होकर वेस्ट वर्जीनिया राज्य का निर्माण किया।

वर्जीनिया का गठन कॉमनवेल्थ के रूप में हुआ है। 2016 के अनुमान के अनुसार राज्य की आबादी 84,11,808 है। इससे इसका सभी राज्यों में 12वां स्थान हुआ। क्षेत्र के हिसाब से इसका 35वां स्थान है। अंग्रेज़ी अधिकारिक भाषा है। ईसाई धर्म को सबसे ज्यादा माना जाता है।

## सन्दर्भ

श्रेणी:संयुक्त राज्य अमेरिका के राज्य
नॉर्थ कैरोलीना

thumbnail|स्थान

**नॉर्थ कैरोलिना** () संयुक्त राज्य अमेरिका के दक्षिणी क्षेत्र में एक राज्य है। राज्य की सीमा दक्षिण में साउथ कैरोलिना और जॉर्जिया से, पश्चिम में टेनेसी से, उत्तर में वर्जीनिया, और पूर्व में अटलांटिक महासागर से लगती है। 18वीं शताब्दी में नॉर्थ कैरोलिना (साउथ कैरोलिना के साथ मिलकर) कैरोलिना नाम के उपनिवेश का हिस्सा था जो मूल तेरह उपनिवेश में से एक थी। 1861 में अमेरिकी गृहयुद्ध के समय राज्य परिसंघीय राज्य अमेरिका में जाने वाला आखिरी राज्य बना था। 

सभी 50 राज्यों में नॉर्थ कैरोलिना का क्षेत्र के मामले में 28वां स्थान है। 2016 के अनुमान के मुताबिक राज्य की जनसंख्या 1,01,46,788 हैं जिससे उसका स्थान 9वां हुआ। अंग्रेजी अधिकारिक भाषा है जो 90% जनता मातृभाषा के रूप में बोलती हैं।

## सन्दर्भ

श्रेणी:संयुक्त राज्य अमेरिका के राज्य
केन्सास

thumbnail|अमेरिका में स्थिति
**केन्सास** मध्य-पश्चिमी संयुक्त राज्य अमेरिका में स्थित राज्य है। कान्सास का नाम मूल अमरीकी जनजाति कंसा के नाम पर रखा गया है जो कि इस क्षेत्र में निवास करते थे। पहले यूरोपीय अमेरिकी लोग 1812 में आकर केन्सास में बसे। जब 1854 में अमेरिकी सरकार द्वारा इसे आधिकारिक रूप से औपनिवेशीकरण के लिये खोला गया, तो लोग न्यू इंग्लैंड और पड़ोसी मिसौरी से तेजी से बसना शुरू हुए। 29 जनवरी 1861 को कान्सास ने राज्य के रूप में संघ में प्रवेश किया। गृहयुद्ध के बाद, कैनसस की आबादी तेजी से बढ़ी जब प्रवासियों की लहरों ने प्रेरियों को खेत में बदल दिया।

2015 तक, कैनसस सबसे अधिक उत्पादकता वाले कृषि राज्यों में से एक था, जो कि गेहूँ मक्का, ज्वार और सोयाबीन की उच्च पैदावार पैदा करता है। केन्सास क्षेत्र के अनुसार 15वां सबसे बड़ा राज्य है और 29,11,641 की आबादी के साथ 34वां सबसे अधिक आबादी वाला राज्य है। अंग्रेजी अधिकारिक भाषा है जो कि लगभग 91% जनता द्वारा मातृभाषा के रूप में बोली जाती है। ईसाई धर्म के प्रोटेस्टैंट सम्प्रदाय को सबसे ज्यादा माना जाता है।

## सन्दर्भ

## बाहरी कड़ियाँ

श्रेणी:संयुक्त राज्य अमेरिका के राज्य
न्यू जर्सी

thumbnail|अमेरिका में स्थिति

**न्यू जर्सी** () संयुक्त राज्य अमेरिका के पूर्वोत्तर में एक राज्य है। यह उत्तर और पूर्व में न्यूयॉर्क से, दक्षिण-पूर्व और दक्षिण में अटलांटिक महासागर से, पेंसिल्वेनिया से पश्चिम में और डेलावेयर द्वारा दक्षिण-पश्चिम पर सीमा रखता है। न्यू जर्सी में मूल अमेरिकी निवासी ने 2,800 वर्षों से अधिक तक निवास किया। 17 वीं शताब्दी की शुरुआत में, डच और स्वीडन ने पहले यूरोपीय बस्तियां बनाईं। बाद में अंग्रेजों ने इस क्षेत्र पर कब्जा कर लिया और इसका नाम जर्सी द्वीप के ऊपर रखा।

अमेरिका में न्यू जर्सी चौथा सबसे छोटा राज्य है। 2016 के अनुमान के मुताबिक राज्य की जनसंख्या 89,44,469 हैं। सबसे अधिक आबादी में वह 11वां स्थान रखता है लेकिन जनसंख्या घनत्व के मामले में इसका पहला स्थान है। लगभग 70% लोग सिर्फ अंग्रेज़ी भाषा बोलते हैं। 16% स्पेनिश और 2.7% लोग भारतीय भाषाएँ बोलते हैं।

## सन्दर्भ

## बाहरी कड़ियाँ

श्रेणी:संयुक्त राज्य अमेरिका के राज्य
वायोमिंग

अंगूठाकार|अमेरिका के नक्शे में
**वायोमिंग** () संयुक्त राज्य अमेरिका का एक राज्य है। राज्य क्षेत्र में दसवां सबसे बड़ा राज्य है लेकिन इसकी आबादी सभी राज्यों में सबसे कम है। राज्य के उत्तर में मोन्टाना, पूर्व में साउथ डकोटा और नेब्रास्का, दक्षिण में कॉलोराडो, दक्षिण-पश्चिम में यूटा, और पश्चिम में इडाहो है। 2015 राज्य की जनसंख्या का अनुमान 5,86,107 था, जो कि अमेरिका के 31 सबसे बड़े शहरों से भी कम है। राज्य के पश्चिमी दो-तिहाई हिस्से को ज्यादातर पहाड़ी पर्वतमाला और रॉकी पर्वत शृंखला ने ढ़क रखा है, जबकि राज्य का पूर्वी तिहाई इलाका उच्च ऊंचाई वाली प्रेरी है। वायोमिंग में लगभग आधी भूमि यू.एस. सरकार के स्वामित्व में है। 1950 के बाद से वायोमिंग एक राजनीतिक रूप से रूढ़िवादी राज्य रहा है जिसमें रिपब्लिकन पार्टी के उम्मीदवार ने 1964 को छोड़कर सभी चुनाव जीते हैं।

श्रेणी:संयुक्त राज्य अमेरिका के राज्य
कनेक्टिकट

thumbnail|कनेक्टिकट की स्थिति
**कनेक्टिकट** पूर्वोत्तर संयुक्त राज्य के न्यू इंग्लैंड क्षेत्र में सबसे दक्षिणी राज्य है।  कनेक्टिकट की सीमा पूर्व में रोड आइलैंड, उत्तर में मैसाचुसेट्स, पश्चिम में न्यूयॉर्क और दक्षिण में लॉन्ग आइलैंड साउंड से लगती है।  इसकी राजधानी हार्टफोर्ड है।  इसका सबसे बड़ा शहर ब्रिजपोर्ट है।  राज्य का नाम कनेक्टिकट नदी के नाम पर रखा गया है, जो एक प्रमुख अमेरिकी नदी है जो राज्य को मोटे तौर पर विभाजित करती है।

कनेक्टिकट संयुक्त राज्य में क्षेत्र के हिसाब से तीसरा सबसे छोटा राज्य है। आबादी में 29वां और जनसंख्या घनत्व के मामले में यह राज्य चौथा स्थान रखता है। यह संयुक्त राज्य की संघीय सरकार के विकास में प्रभावशाली था। दक्षिणी और पश्चिमी कनेक्टिकट (राज्य की अधिकांश जनसंख्या के साथ) न्यू यॉर्क महानगरीय क्षेत्र का हिस्सा है; जिसे ट्राई स्टेट एरिया के रूप में व्यापक रूप से जाना जाता है। 

कनेक्टिकट में पहले बसने वाले यूरोपीय लोग डच थे। प्रारंभ में कनेक्टिकट का आधा क्षेत्र डच कॉलोनी न्यू नीदरलैंड का हिस्सा था। 1630 के दशक में इंग्लैंड द्वारा पहली बड़ी बस्तियों की स्थापना की गई। मैसाचुसेट्स बे कॉलनी ने कनेक्टिकट कॉलोनी की स्थापना की; यह कॉलोनी उन तेरह कालोनियों में से एक थी जिसने अमेरिकी क्रांति में ब्रिटिश शासन के खिलाफ विद्रोह किया था। 2010 की जनगणना के अनुसार संयुक्त राज्य अमेरिका में, कनेक्टिकट की उच्चतम प्रति व्यक्ति आय है, मानव विकास सूचकांक (0.962) है और साथ ही सर्वाधिक औसत घरेलू आय है।

कनेक्टिकट के गवर्नर नेड लैमोंट नाम के एक डेमोक्रेट हैं।  येल विश्वविद्यालय तीसरे सबसे बड़े शहर न्यू हेवन में स्थित है।  स्टैमफोर्ड शहर कई फॉर्च्यून 500 कंपनियों का घर है।  कनेक्टिकट नदी के बगल में अन्य प्रमुख नदियों में इंग्लैंड में टेम्स नदी के नाम पर हाउसटोनिक, नौगटक और टेम्स नदी शामिल हैं।  अंग्रेजी शहरों के नाम पर अन्य स्थानों में लंदन, इंग्लैंड, न्यू ब्रिटेन के बाद न्यू लंदन और फेयरफील्ड, ग्रीनविच, स्ट्रैटफ़ोर्ड, गिलफोर्ड, ब्रिस्टल, चेशायर, स्टैमफोर्ड, विंडसर, टॉलैंड, टॉरिंगटन, एवन, नॉरवॉक, आदि जैसे शहर शामिल हैं। ये सभी  अंग्रेजी शहरों के नाम पर रखा गया है।  जनसंख्या के क्रम में सबसे बड़े शहर हैं: ब्रिजपोर्ट: 148,654, स्टैमफोर्ड: 135,470, न्यू हेवन: 134,023, हार्टफोर्ड: 121,054, वाटरबरी: 114,403।सबसे बड़े महानगरीय क्षेत्र हैं: हार्टफोर्ड क्षेत्र, ब्रिजपोर्ट-स्टैमफोर्ड क्षेत्र, न्यू हेवन क्षेत्र, और नौगटक घाटी या वाटरबरी क्षेत्र।

## सन्दर्भ

## बाहरी कड़ियाँ

श्रेणी:संयुक्त राज्य अमेरिका के राज्य
कॉलोराडो

thumbnail|संयुक्त राज्य अमेरिका में कॉलोराडो राज्य की स्थिति

**कॉलोराडो** (अंग्रेज़ी: *Colorado*) संयुक्त राज्य अमेरिका का एक राज्य है। यह अमेरिका के मध्य-पश्चिम में दक्षिणी रॉकी पर्वतों को अपने में समाए हुए हैं। यह अमेरिका में क्षेत्रफल के आधर पर 8वाँ और जनसंख्या के आधार पर 22वाँ सबसे बड़ा राज्य है। संयुक्त राज्य जनगणना ब्यूरो के अनुसार 1 जुलाई 2014 को कॉलोराडो की जनसंख्या 53,55,866 थी, जो 2010 में हुई जनगणना की तुलना में 6.5% अधिक थी। इसका क्षेत्रफल 2,69,837 वर्ग किमी है।

इस राज्य का नाम कॉलोराडो नदी के नाम पर पड़ा, जिसका नाम स्पेनी यात्रियों ने रियो कोलोराडो (*Río Colorado*) रखा था। कॉलोराडो के राज्यक्षेत्र को 28 फ़रवरी 1861 को संघटित किया गया था और अमेरिकी राष्ट्रपति यूलिसिस ऍस ग्राण्ट ने 1 अगस्त 1876 को एक उद्घोषणा-पत्र पर हस्ताक्षर कर इसे अमेरिका में सम्मिलित किया। कॉलोराडो को "शतकीय राज्य" (*Centennial State*) भी कहा जाता है जो इसका उपनाम है क्योंकि यह अमेरिकी स्वतन्त्रता की घोषणा के सौ वर्ष पूरे होने के 28 दिन बाद राज्य बना था।

कॉलोराडो की सीमाएँ उत्तर में वायोमिंग, पूर्वोत्तर में नॅब्रास्का, पूर्व में कैन्सस, दक्षिणपूर्व में ओक्लाहोमा, दक्षिण में नया मॅक्सिको, पश्चिम में यूटा, और दक्षिण-पश्चिम में एरिज़ोना से मिलती हैं। कॉलोराडो अपने जीवन्त परिदृश्य के लिए प्रख्यात है जो पर्वतों, वनों, ऊँचे मैदानों, मेसू, घाटियों, पठारों, नदियों, और रेतीली भूमियों से अटा पड़ा है। इसकी राजधानी डॅनवर है जो इस राज्य का सर्वाधिक जनसंख्या वाला नगर भी है। इस राज्य के लोगों को अंग्रेज़ी में "कॉलोरैडन्स" (*Coloradans*) कहते हैं, यद्यपि पुराना शब्द "कॉलोरैडोअन" (*Coloradoan*) अभी भी प्रयुक्त किया जाता है।

## सन्दर्भ

## बाहरी कड़ियाँ

श्रेणी:संयुक्त राज्य अमेरिका के राज्य
आयोवा

thumb|200px|आयोवा राज्य कि संयुक्त राज्य अमेरका में स्थिति

**आयोवा** संयुक्त राज्य अमरीका के मध्य-पश्चिम में स्थित एक राज्य है जिसे कभी-कभी अमेरिका का दिल भी कहा जाता है। यह पूर्व में मिसिसिपी नदी और पश्चिम में मिसौरी नदी और बिग सिओक्स नदी के किनारे स्थित है। आयोवा का नाम अमेरिकन इंडियन जनजाति आयवे, जो यूरोपीय लोगों के आगमन के समय इस क्षेत्र के निवासी थे, के नाम पर आधारित है। यह राज्य फ्रेंच शासन के समय उसका हिस्सा भी रहा। बाद में जब इसे लोइसिआना ने खरीद लिया तब यहाँ के रहने वालों ने खेती-बाड़ी वाली अर्थव्यवस्था के साथ इसकी नींव डाली। आयोवा अक्सर दुनिया में खाद्य सामग्री की राजधानी भी कही जाती है, पर यह याद रखना चाहिए की इसकी अर्थव्यवस्था, संस्कृति और परिदृश्य काफी भिन्न भिन्न है।

मध्य २०वि सदी में आयोवा की कृषि आधारित अर्थव्यवस्था में बदलाव आये और यह उत्पाद निर्माण, प्रसंस्करण, वित्तीय सेवाओं, जैव प्रौद्योगिकी, हरी ऊर्जा आधारित अर्थव्यवस्था में तबदील हो गयी। आयोवा रहने के हिसाब से पूरे देश में सबसे सुरक्षित राज्य माना जाता है। डि मायिन राज्य का सबसे बड़ा शहर भी है और इसकी राजधानी भी। 2016 में इसकी आबादी 31,34,693 अनुमानित की गई है। यह इसे संयुक्त राज्य में 30वां सबसे अधिक आबादी वाला राज्य बनाता है।

## सन्दर्भ

## बाहरी कड़ियाँ

श्रेणी:आयोवा
श्रेणी:संयुक्त राज्य अमेरिका के राज्य
नॉर्थ डकोटा

thumbnail|अमेरिका में स्थिति
**नॉर्थ डकोटा** () उत्तरी संयुक्त राज्य अमेरिका में राज्य है। इसे 1889 में 39वें राज्य के रूप में भर्ती किया गया था। इसका इलाका ग्रेट प्लेन नामक मैदानी क्षेत्र में पड़ता है और इसे फ्रांस से 1803 में खरीदा गया था। इसकी सीमा उत्तर में कनाडाई प्रांतों सैस्कैचेवेन और मानिटोबा से, पूर्व में मिनेसोटा से, दक्षिण में साउथ डकोटा से और पश्चिम में मोंटाना से लगती है। 

क्षेत्र के हिसाब से नॉर्थ डकोटा का अमेरिका राज्यों में 19वां स्थान है। 2016 के अनुमान के मुताबिक राज्य की जनसंख्या केवल 7,57,952 हैं जिससे इसका 47वां स्थान हुआ। बिस्मार्क राज्य की राजधानी है। 

श्रेणी:संयुक्त राज्य अमेरिका के राज्य
न्यू मेक्सिको

thumbnail|अमेरिका के नक्शे में स्थिति
**न्यू मेक्सिको** ( और ) एक राज्य है जो संयुक्त राज्य अमेरिका के दक्षिण-पश्चिमी क्षेत्र में स्थित है। यूरोपीय खोज से हजारों साल पहले तक यहाँ मूल अमेरिकी निवास करते थे। न्यू मैक्सिको का 1598 में स्पेनिश द्वारा उपनिवेशीकरण किया गया था। बाद में यह स्वतंत्र मेक्सिको का हिस्सा बना। 1848 में अमेरिका से अपनी हार के पश्चात् यह इलाका मेक्सिको ने अमेरिका को सौंप दिया। यह 6 जनवरी 1912 को 47वें राज्य के रूप में संघ में भर्ती किया गया था।

न्यू मेक्सिको अमेरिका का पाँचवां सबसे बड़ा राज्य है। 2016 के अनुमान के मुताबिक राज्य की जनसंख्या 20,81,015 हैं। इससे इसका सब राज्यों में 36वां स्थान हुआ। 69.7% लोगों द्वारा अंग्रेज़ी और 28.5% द्वारा स्पेनी मातृभाषा के रूप में बोली जाती है। नावाजो एक मूल अमेरिकी भाषा 3.5% जनता द्वारा बोली जाती हैं। लगभग 80% जनता ईसाई धर्म को मानती हैं। 

## चित्र दीर्घा

Image:Albuquerque Old Town church 01.jpg
Image:Bandelier National Monument Tyuonyi Village 3 2006 09 04.jpg
Image:Rio Grande Gorge and Sangre de Cristos.jpg


श्रेणी:संयुक्त राज्य अमेरिका के राज्य
नेवाडा

thumbnail|मानचित्र में स्थिति
**नेवाडा** () संयुक्त राज्य अमेरिका के पश्चिमी और दक्षिण-पश्चिमी क्षेत्र में स्थित राज्य है। नेवादा 7वाँ सबसे व्यापक क्षेत्र वाला और 34वाँ सबसे अधिक आबादी वाला अमेरिकी राज्य है। नेवाडा काफी हद तक रेगिस्तान और अर्ध-शुष्क है, जिसमें से अधिकतर इलाका ग्रेट बेसिन (एक बंद जलसंभर (बन्द जलसम्भर)) के भीतर है। ग्रेट बेसिन के दक्षिण में स्थित क्षेत्र मोहावी मरुस्थल के भीतर हैं। 

नेवाडा का पता लगाने वाले पहले यूरोपीय लोग स्पैनिश थे। यह क्षेत्र न्यू स्पेन नामक स्पेनी कालोनी का हिस्सा बन गया और 1821 में स्वतंत्रता प्राप्त करने के बाद मेक्सिको का हिस्सा बन गया। मैक्सिकन-अमेरिकी युद्ध में अपनी जीत के बाद संयुक्त राज्य अमेरिका ने 1848 में इस क्षेत्र पर कब्जा कर लिया। नेवाडा 31 अक्टूबर 1864 को 36वाँ राज्य बना। 1940 में नेवाडा की आबादी केवल 1,10,000 से थोड़ी ही अधिक थी। हालाँकि जुआ वैध होने के कारण नेवादा 20वीं शताब्दी में एक प्रमुख पर्यटन स्थल में बदल गया। 

2016 के अनुमान के मुताबिक राज्य की जनसंख्या 29,40,058 है। राज्य का सबसा बड़ा शहर लास वेगास है।

## सन्दर्भ

श्रेणी:संयुक्त राज्य अमेरिका के राज्य
होनोलूलू

**होनोलूलू** हवाई की राजधानी है। **होनोलूलू** (अंग्रेजी:Honolulu; हवाई:होनोलूलू), अमेरिकी राज्य हवाई का सबसे बड़ा शहर और राजधानी है। यह शहर हवाई का मुख्य प्रवेश द्वार है और संयुक्त राज्य अमेरिका का एक प्रमुख पोर्टल है। यह शहर अंतरराष्ट्रीय व्यापार, सैन्य रक्षा के साथ-साथ पूर्व-पश्चिम और प्रशांत संस्कृतियों, भोजन और परंपराओं की एक विविध विविधता के लिए मेजबान होने का एक प्रमुख केंद्र भी है।

2015 तक, होनोलुलु को विश्व स्तर पर रैंकिंग में उच्च स्थान दिया गया था, और इसे संयुक्त राज्य में दूसरा सबसे सुरक्षित शहर भी माना गया था। यह आस्ट्रेलिया के बाहर सबसे अधिक आबादी वाला ओशनियन शहर भी है और पोलिनेशिया में सबसे अधिक आबादी वाला शहर में ऑकलैंड के बाद दूसरे स्थान पर है।

## इतिहास
द्वीपसमूह के मूल पोलिनेशियन प्रवासियों द्वारा होनोलुलू के पहले बस्ती का प्रमाण मौखिक इतिहास और कलाकृतियों से मिलता है। 1794 में, ग्रेट ब्रिटेन के कैप्टन विलियम ब्राउन पहले विदेशी थे जो अब होनोलुलु बन्दरगाह में आए थे। उत्तरी अमेरिका और एशिया के बीच यात्रा करने वाले व्यापारी जहाजों के लिए होनोलूलू बंदरगाह को केंद्र बिंदु बना गया, जिससे और अधिक विदेशी जहाजों ने इसका अनुसरण किया।

19वीं शताब्दी के अंत और 20वीं शताब्दी के शुरुआती वर्षों के अशांत इतिहास के बावजूद, जैसे कि 1893 में हवाई राजशाही को उखाड़ फेंकना, 1898 में संयुक्त राज्य अमेरिका द्वारा हवाई का अधिग्रहण, उसके बाद 1900 में एक बड़ी आग और 1941 में पर्ल हार्बर पर जापानी हमला, होनोलूलू, राजधानी, सबसे बड़ा शहर, मुख्य हवाई अड्डा और हवाई द्वीप का बंदरगाह बना रहा।

## भूगोल
संयुक्त राज्य अमेरिका की जनगणना ब्यूरो के अनुसार, शहरी होनोलूलू जनगणना-निर्दिष्ट स्थान (सीडीपी) का कुल क्षेत्रफल 68.4 वर्ग मील (177.2 किमी2) है। इसका 60.5 वर्ग मील (156.7 किमी2) (88.44%) भूमि है, और इसमें से 7.9 वर्ग मील (20.5 किमी2) (11.56%) जल है। होनोलुलु दुनिया के दुरस्थ स्थान में स्थित सबसे बड़ा प्रमुख शहर है।

बारिश की छाया के प्रभाव के कारण होनोलूलू ज्यादातर शुष्क गर्मी के मौसम के साथ उष्णकटिबंधीय अर्ध-शुष्क जलवायु (कोपेन वर्गीकरण बीएसएच) का अनुभव करता है। यद्यपि यह शहर उष्ण कटिबंध में स्थित है, फिर भी कभी-कभी ही तूफान आते हैं।

## सन्दर्भ

श्रेणी:संयुक्त राज्य अमेरिका के नगर
श्रेणी:हवाई
पंचवटी

पंचवटी के निम्नलिखित अर्थ हो सकते है:

* पंचवटी (तीर्थ) - भारत के महाराष्ट्र के नासिक में गोदावरी नदी के किनारे स्थित विख्यात धार्मिक तीर्थस्थान।
* पंचवटी (मंदिर) - कोलकाता के पास दक्षिणेश्वर काली मन्दिर जहाँ रामकृष्ण परमहंस ने साधना की।
* पंचवटी (मध्य प्रदेश) - प्रसिद्ध पर्यटन स्थल

**साहित्य** में:
* पंचवटी (काव्य) - मैथिलीशरण गुप्त की काव्यरचना
न्यू ओर्लियंस

[right|thumb|250px|न्यू आर्लीन्स का एक दृश्य ([१९९१|1991)]]
संयुक्त राज्य अमेरिका (USA) के एक प्रान्त लुईज़ियाना का महत्वपूर्ण नगर **न्यू आर्लीन्स** है जो २००५ में हरिकेन कट्रीना में डूब गया।

श्रेणी:लुईज़ियाना के नगर
श्रेणी:संयुक्त राज्य अमेरिका के नगर
कट्रीना (चक्रवात)

तूफान कट्रीना 2005 के अटलांटिक तूफान मौसम का तीसरा मजबूत तूफान था और यह एक श्रेणी 5 का तूफ़ान था। यह साल का 11 वाँ नामित तूफान था।  इस तूफान से 125  बिलियन डॉलर का नुकसान हुआ था और तूफान के कारण 1836 लोंगो  की जान चली गई थी।

लुईज़ियाना प्रान्त का महत्वपूर्ण नगर न्यू आर्लीन्स २००५ में **हरिकेन कट्रीना** में डूब गया।

## इन्हें भी देखें
*तूफान लाॅरा

## सन्दर्भ

श्रेणी:चक्रवात
ओहाऊ

**ओहाऊ** हवाई प्रान्त का एक द्वीप है। राजधानी होनोलूलू यहीं है।

## बाह्य

* Oahu Beach Information
* Beautiful spots to visit Collected by a long time Hawaii Resident
* Photos of Oahu - Terra Galleria
* State Vacation Planner
* Oahu hotel map
* Hawaii Beaches Hawaii beaches are shared by a lifelong Hawaii resident through favorite ocean activities like fishing, diving, bodysurfing, bodyboarding, windsurfing, and kayaking.

श्रेणी:हवाई
मावी

**मावी** हवाई प्रान्त का एक द्वीप है। इसपर सुप्त हलियाकला ज्वालामुखी स्थापित है।
कवाई

हवाई प्रान्त का एक द्वीप। यहां एक सुन्दर शैव मन्दिर दक्षिण भारत की शैली में आगम अनुसार स्थापित है।

## बाह्य
* Chamber of Commerce - Essential business information
* Beaches
* Kauai Map
* Resources and Articles
* गूगल मानचित्र

कवाई
हलियाकला

200px|right|ज्वालमुखि के अन्दर
सुप्त **हलियाकला** ज्वालामुखी हवाई के मावी द्वीप पर है।

## नाम
हवाइ भाशा में हलेयाकला "सुर्य क घर" कर्त हे। 

## बाह्य
* Haleakala Crater Webcam
* Haleakala National Park
* Geology of Haleakalā
* Photos of Haleakala National Park - Terra Galleria
* Kipahulu Ohana
कोपभवन

**कोपभवन** राजप्रासाद के अन्दर का एक भवन होता है जहाँ पर जाकर राजपरिवार के कुपित सदस्य अपने कोप का प्रदर्शन किया करते थे।

श्रेणी:रामायण
निषादराज

**निषादराज** कोल,भील,बिंद,केवट,मल्लाह,मझवार,कहार,कश्यप,रैकवार,बाथम, गोडिया ,मछुआरा ,आदिवासी,मूलनिवासी,के राजा का उपनाम है। वे ऋंगवेरपुर के राजा थे, उनका नाम गुह्यराज था। जनता उनको काशिराज नाम से जानती थी और उन्होंने ही वनवासकाल में राम, सीता तथा लक्ष्मण को  केवटराज जी से कहकर गंगा पार करवाया था। हालाँकि तुलसीदास जी के रामचरितमानस में इस प्रसंग का वर्णन अलग ढंग से किया गया है, जिसमें केवट श्रीराम को नाव पर चढ़ाने के पहले उनके चरण धोने की शर्त यह कहते हुए रखते है कि जिनके चरण लगमे से पत्थर की शिला सुन्दर स्त्री हो गयी, फिर मेरी नाव तो काठ की है, और वह पत्थर से कठोर भी नहीं होता तो कही वह विलुप्त न हो जाए और ऐसा हुआ तो मैं लुट जाऊँगा। प्रभु ने उसकी शर्त मुस्कुराते हुए स्वीकार कर लिया।

वे [राम] के बाल सखा थे। श्री निषाद राज व राम ने एक ही गुरुकुल ( महर्षि वशिष्ठ के आश्रम (गुरुकुल) में संपन्न हुई)

\भगवान निषादराज ने प्रभु श्रीराम को केवटराज से कहकर गंगा पार कराये वह श्रंगवेगपुर (प्रयागराज,उप्र) के राजा थे। वनवास जाने के दौरान प्रभु राम ने पहली रात तमसा (टोंस) नदी के तट पर और दूसरी रात निषादराज के क्षेत्र में बिताया था। वनबास के बाद राम ने अपनी पहली रात अपने मित्र श्री निषादराज जी के यहां बिताई।

श्री निषाद राज की आदिवासी सेना ने ही लंका पर विजय प्राप्त की थी।
अन्त्येष्टि क्रिया

**अंतिम संस्कार** या **अन्त्येष्टि क्रिया** हिन्दुओं के प्रमुख संस्कारों में से एक है। संस्कार का तात्पर्य हिन्दुओं द्वारा जीवन के विभिन्न चरणों में किये जानेवाले धार्मिक कर्मकांड से है। यह हिंदू मान्यता के अनुसार सोलह संस्कारों में से एक संस्कार है। अंतिम संस्कार हिन्दुओं के पृथ्वी पर बिताये गये जीवन का आखिरी संस्कार होता है जिसे व्यक्ति की मृत्यु के पश्चात मृतक के परिजनों द्वारा संपन्न किया जाता है। आमतौर पर हिंदुओं को मरने के बाद अग्नि की चिता पर जलाया जाता है जिसमें शव को लकड़ी के ढेर पर रखकर पहले मृतात्मा को मुखाग्नि दी जाती है और तत्पश्चात उसके शरीर को अग्नि को समर्पित किया जाता है। शवदाह के बाद मृतक की अस्थियाँ जमा की जाती है और उसे किसी जलस्त्रोत में, आमतौर पर गंगा में प्रवाहित की जाती है। जिसके बाद लगभग तेरह दिनों तक श्राद्धकर्म किया जाता है। मृतात्मा की शांति के लिये दान दिये जाते हैं और ब्राम्हण समुदाय को भोजन कराया जाता है। बाद में लोग पिंडदान के लिये काशी या गया में जाकर पिंडदान की प्रक्रिया पूरी करते हैं।

श्रेणी:हिन्दू धर्म
सुनयना

सुनयना रामायण की एक प्रमुख पात्र थीं। वे सीता और उर्मिला की माता और मिथिला के राजा जनक की पत्नी थीं। वे मूलत: नाग कन्या थीं। उनके पिता नागों के राजा शेषनाग थे और माता नागलक्ष्मी थीं।

## जन्म
बैकुंठ में जब भगवान विष्णु क्षीर सागर छोड़कर आते थे तो माता लक्ष्मी शेषनाग को उनकी कलाई पर बांध देती थीं। एक दिन माता लक्ष्मी ने उनके हाथ पर शेषनाग को थोड़ा कसकर बांध दिया। इससे शेषनाग को बहुत पीड़ा हुई और उनके नेत्रों से दो अश्रु निकले। पहले अश्रु से सुनयना का जन्म हुआ और उनका विवाह राजा जनक से किया गया। दूसरे अश्रु से सुलोचना का जन्म हुआ और उसका विवाह देवराज इन्द्र के पुत्र जयंत से निश्चित किया गया। लेकिन सुलोचना ने जब सुना कि देवराज इन्द्र और उनके पुत्र जयंत को असुरों के राजा रावण के पुत्र मेघनाद ने परास्त कर दिया है तो वे उसे ही मन ही मन अपना पति मान बैठी और उन्होंने मेघनाद से विवाह कर लिया। इससे शेषनाग बहुत क्रोधित हुए और अपनी पुत्री सुलोचना को श्राप दे दिया कि त्रेतायुग में उनके पति मेघनाद का वध उन्हीं के हाथों होगा। इसी श्राप के फलस्वरूप मेघनाद लक्ष्मण रूपी शेषनाग द्वारा मारा गया।
राज्याभिषेक

300px|thumb|right|राम के राज्याभिषेक का दृष्य
**राज्याभिषेक** एक वैदिक संस्कार है जो राजा बनने की विधिवत घोषणा है। इसी समय राज्य के अन्य अधिकारियों की भी घोषणा होती थी।

## सन्दर्भ

## इन्हें भी देखें
*अभिषेक

## बाहरी कड़ियाँ
* राज्याभिषेक
* छत्रपती राज्याभिषेक उत्सव

श्रेणी:राजा
मन्थरा

**मन्थरा** कैकेयी की दासी का नाम है।केकय देश के सम्राट थे **अश्वपति** (Ashvapati) उनकी पुत्री का नाम था

केकैयी जबकि सम्राट अश्वपति के एक भाई थे जिनका नाम था **बृहद्रथ** (Brihdrath) और उनकी एक पुत्री थी जिसका नाम था "**रेखा**" रेखा बड़े-बड़े नैनो वाली स्त्री थी जो बाद में मंथरा के नाम से विख्यात हुई।

## सन्दर्भ

## बाहरी कड़ियाँ

श्रेणी:रामायण के पात्र
शरभंग

**शरभंग मुनि** दक्षिण भारत के गौतम कुलोत्पन्न एक प्रसिद्ध महर्षि थे जिनका उल्लेख रामायण / रामचरितमानस में है। इनकी गणना उन महर्षियों में है जिन्होंने दंडकारण्य में गोदावरीतट पर अपना आश्रम बनाया, उत्तर की आर्य सभ्यता का प्रचार तथा विस्तार दक्षिण के जंगली प्रांत में किया और अंत में अपनी योगाग्नि मे खुद को जलाकर ब्रम्हत्व (मोक्ष) प्राप्त किया था। वनवास के समय श्री रामचंद्र जी इनका दर्शन करने गए थे। जब राम जी इनके दर्शन के लिए गये थे तब उनसे पहले इंद्र देव भी स्वर्ग से अपने विमान उनको लेने के लिए आये थे परंतु शरभंग ऋषि ने उनके साथ जाने से ये कह कर मना कर दिया की जब उनकी इछा होगी तब वो खुद आयेंगे और बोला की अभी उनके आश्रम मे एक विशेष अतिथि (रामजी, सीता माता और लक्ष्मण जी) का आगमन हो गया है। उनका अतिथि सत्कार करने के बाद वो अनंत के पथ पर अग्रशर होंगे। 

श्रेणी:रामायण के पात्र
श्रेणी:ऋषि मुनि
ब्रह्मलोक

**ब्रह्मलोक** हिंदू मान्यता के अनुसार सात लोकों में से एक लोक है। यह सृष्टिकर्ता ब्रह्माजी का निवास है।
भागवत पुराण (विशेषकर स्कंध 5) में ब्रह्मांड की रचना को 14 लोकों में विभाजित बताया गया है। ये लोक ऊर्ध्व (ऊपर) और अधो (नीचे) – दो भागों में बाँटे गए हैं।
“भागवत महापुराण के अनुसार
14 लोकों में सबसे ऊपर है
सत्यलोक — जिसे ब्रह्मलोक कहते हैं।”भूलोक से ऊपर
भुवर्लोक, स्वर्लोक, महर्लोक,
जनलोक और तपोलोक के बाद
आता है ब्रह्मलोक।”
“ब्रह्मलोक स्वयं प्रकाशित है।“यह लोक स्वर्णमय भूमि,
दिव्य भवनों और
अत्यंत शुद्ध वातावरण से युक्त है।
यह भव्य है,
पर दिखावे वाला नहीं।”
यहाँ सूर्य–चंद्र नहीं।
स्वर्णमय भूमि,
दिव्य भवन
और पूर्ण शांति का वातावरण।” रहता है “यहाँ कल्पवृक्ष जैसे दिव्य वृक्ष हैं।
वायु सुगंधित है
और वातावरण में
वेद मंत्रों का सूक्ष्म नाद गूंजता है।”
यहाँ ब्रह्मा जी,
महर्षि और महान तपस्वी रहते हैं।
यह भोग का नहीं,
ज्ञान और तप का लोक है।” यहाँ समय बहुत धीमे चलता है।
ब्रह्मा का एक दिन
अरबों वर्षों के बराबर है।”पृथ्वी से ब्रह्मलोक तक की दूरी
लगभग 2 करोड़ से अधिक योजन (प्रतीकात्मक दूरी) मानी गई है।
 यह दूरी भौतिक अंतरिक्ष जैसी नहीं, बल्कि सूक्ष्म-आध्यात्मिक स्तरों की दूरी है।
ब्रह्मा जी की आयु (महत्वपूर्ण)
ब्रह्मा का 1 दिन = 4.32 अरब वर्ष
ब्रह्मा का जीवन = 100 ब्रह्मा वर्ष
इसके बाद महाप्रलय
👉 उस समय ब्रह्मलोक भी लीन हो जाता है
सुतीक्ष्ण

**सुतीक्ष्ण** हिंदुओं के एक ऋषि थे। वनवास के दौरान प्रभु श्री राम इनके आश्रम मे रुके थे। सुतीक्ष्ण भक्त ऋषि अगस्त्य के शिष्य थे और ऋषि अगस्त्य के आश्रम में ही रहते थे और शिक्षा ग्रहण करते थे मगर अध्ययन में कमजोर थे उन्हें शिक्षा से ज्यादा अच्छा गाय चराना लगता था क्योंकि बहुत भोले थे और साफ मन के थे मगर गुरु भक्ति उनके मन में कुट कूट के भरी हुई थी सुतीक्ष्ण भक्त की कथा

## सन्दर्भ
 

श्रेणी:रामायण के पात्र
श्रेणी:ऋषि मुनि
दण्डक वन

**दण्डक वन** अथवा **दंडकारण्य** रामायण में वर्णित एक वन का नाम है। कथा के अनुसार दंडकारण्य विंध्याचल पर्वत से गोदावरी तक फैला हुआ प्रसिद्ध वन है और यहाँ वनवास के समय श्रीरामचंद्र बहुत दिनों तक रहे थे। वर्तमान परिप्रेक्ष्य में दंडकारण्य पूर्वी मध्य भारत का एक भौतिक क्षेत्र है। क़रीब 92,300 वर्ग किलोमीटर क्षेत्रफल में फैले इस इलाक़े के पश्चिम में अबूझमाड़ पहाड़ियाँ तथा पूर्व में इसकी सीमा पर पूर्वी घाट शामिल हैं। दंडकारण्य में छत्तीसगढ़, ओडिशा एवं आंध्र प्रदेश राज्यों के हिस्से शामिल हैं। इसका विस्तार उत्तर से दक्षिण तक क़रीब 320 कि.मी. तथा पूर्व से पश्चिम तक लगभग 480 किलोमीटर है।

### भौगोलिक परिवेश
दंडक राक्षस के आवास पर इस क्षेत्र का नाम पड़ा दंडक वन पड़ा, जिसका उल्लेख रामायण महाकाव्य में है। प्राचीन समय में नल, वाकाटक एवं चालुक्य वंशों ने इस पर सफलतापूर्वक शासन किया। यहाँ गोंड आदिवासी रहते हैं। क्षेत्र का अधिकतर भाग रेतीला समतलीय है, जिसकी ढलान क्रमश: उत्तर से दक्षिण-पश्चिम की तरफ़ है। दंडकारण्य में व्यापक वनाच्छादित पठार एवं पहाड़ियाँ हैं, जो पूर्व दिशा से अचानक उभरती हैं तथा पश्चिम की ओर धीरे-धीरे इनकी ऊँचाई कम होती चली जाती है। यहाँ कई अपेक्षाकृत विस्तृत मैदान भी हैं। इस क्षेत्र की जल निकासी महानदी (जिसकी सहायक नदियों में तेल जोंक, उदंति, हट्टी, एवं सांदुल शामिल हैं) तथा गोदावरी (जिसकी सहायक नदियों में इंद्रावती और साबरी शामिल हैं) द्वारा होती है। पठार एवं पर्वतीय इलाक़ों में दोमट मिट्टी की पतली परत है। मैदानी इलाक़ों एव घाटियों में उपजाऊ, जलोढ़ मिट्टी है। इस क्षेत्र में आर्थिक रूप से कीमती साल के नम वन हैं, जो कुल क्षेत्र के लगभग आधे हिस्से में फैले हैं।

छत्तीसगढ़ सरकार द्वारा दंडकारण्य को "राम वन गमन पथ" का हिस्सा बनाया गया है। राम वन गमन पथ राज्य एवं केंद्र सरकारों की एक संयोजित पहल है जिसके अंतर्गत पूरे देश मे 248 ऐसे स्थान सम्मिलित किए गए हैं जहाँ श्री राम ने 14 वर्ष लंबा वनवास व्यतीत किया था। इन सभी 248 स्थानों को धार्मिक पर्यटन स्थानों का दर्जा देकर इनका विकास किया जाएगा।

श्रेणी:रामायण में स्थान
श्रेणी:हिन्दू पुराण आधार
जटायु

**जटायु** रामायण के एक प्रसिद्ध गरुड़ रूपी पात्र है। जब रावण सीता का हरण करके लंका ले जा रहा था तो जटायु ने सीता को रावण से छुड़ाने का प्रयत्न किया था। इससे क्रोधित होकर रावण ने उनके पंख काट दिये थे जिससे वह भूमि पर जा गिरे। जब राम और लक्ष्मण सीता को खोजते-खोजते वहाँ पहुँचे तो जटायुजी से ही सीता हरण का पूरा विवरण उन्हें पता चला। सम्पाती जटायु के बड़े भाई थे । इनके पिता सूर्य के सारथी अरुण और माता श्येनी हैं और इन्हीं के चाचा गरुड़ पक्षियों के राजा माने जाते हैं।

श्रेणी:रामायण के पात्र
अत्रि

**अत्रि** एक वैदिक ऋषि हैं जिन्होंने इंद्र, अग्नि, वरुण और अन्य वैदिक देवताओं के लिए ऋचाओं की रचना की थी। वे सप्तर्षियों (सात ऋषियों) में से एक ऋषि हैं। अत्रि (= अ + त्रि) का अर्थ है जो तीनों गुणों - सतोगुण, रजोगुण एवं तमोगुण से परे हो। अत्रि मुनि अन्य सप्तर्षियों की भाँति ब्रह्मा के मानस पुत्र थे और उनकी उत्पत्ति ब्रह्मा के नेत्र से हुई बताई जाती है। इन्होंने ने ही इंद्र, अग्नि, वरुण और अन्य वैदिक देवताओं के लिए ऋचाओं की रचना की थी। महर्षि अत्रि के विषय में सर्वाधिक वर्णन ऋग्वेद में किया गया है। ऋग्वेद का पंचम मंडल 'अत्रि मंडल', कल्याण सूक्त, स्वस्ति सुक्त अत्रि द्वारा रचित है। यह सूक्त मांगलिक कार्य, शुभ संस्कारों तथा पूजा अनुष्ठान में पाठ किया जाता है। महर्षि अत्रि का उल्लेख पुराणों तथा रामायण और महाभारत में भी किया गया है।
श्रीराम अपने वनवास काल में भार्या सीता तथा बन्धु लक्ष्मण के संग अत्रि ऋषि के चित्रकूट आश्रम में आए थे। अत्रि ऋषि सती अनुसूया के पति थे। अत्रि गोत्र भार्गव ब्राह्मणों की शाखा है।

महर्षि अत्रि को त्याग, तपस्या और संतोष से युक्त ऋषि कहा जाता है। अत्रि ने चिकित्सा ज्योतिष पर कार्य किया। इसके साथ ही अत्रिसंहिता की रचना की। महर्षि अत्रि को मंत्र की रचना करने वाले और उसके भेद को जानने वाला भी कहा गया है। अपनी त्रिकाल दृष्टा शक्ति से इन्होंने धार्मिक ग्रंथों की रचना भी की और साथ ही इनकी कथाओं द्वारा चरित्र का सुन्दर वर्णन किया गया है। महर्षि अत्रि का बौद्धिक, मानसिक ज्ञान, कठोर तप, उचित धर्म आचरण युक्त व्यवहार एवं मन्त्रशक्ति के जानकार के रुप में सदैव स्मरण किया जाता है। 

महर्षि अत्रि ग्रहण के बारे में कहा जाता है कि उन्हें सबसे पहले ग्रहण सम्‍बन्‍धी ज्ञान हुआ। फिर इसका ज्ञान इन्होंने अन्य लोगों को दिया। ऋग्वेद के अनुसार ऋषि अत्रि को ग्रहण का श्रेष्ठ ज्ञान था। धरती पर कृषि की उन्नति के लिए अत्रि ऋषि को जाना जाता है। अत्रि ऋषि ने कृषि के विकास में पृथु और ऋषभ की तरह योगदान दिया था। आयुर्वेद के क्षेत्र में भी अत्रि महर्षि का योगदान है। इन्होंने आयुर्वेद में अनेक योगों का निर्माण किया। देवताओं के चिकित्सक अश्विनी कुमारों ने ऋषि अत्रि को वरदान दिया था। ऋग्‍वेद में भी इस विषय में विस्तारपूर्वक एक कथा भी मिलती है। अश्विनी कुमारों ने ऋषि अत्रि को यौवन प्राप्ति का वरदान दिया था और उन्हें नव यौवन प्राप्त कैसे किया जाए इस विधि का ज्ञान भी दिया था।

महर्षि अत्रि कृत दो ग्रंथों का उल्लेख मिलता है- अत्रि संहिता  और अत्रि स्मृति। अत्रि संहिता में नौ अध्याय तथा चार सौ श्लोक हैं। साथ ही लध्‍वगि स्‍मृति, बहदागेय स्‍मृति ग्रंथों की जानकारी भी मिलती है। वास्‍तुशास्‍त्र पर एक ग्रंथ की रचना भी म‍हर्षि अत्रि ने की थी। अत्रि संहिता एक विख्यात ग्रंथ है। महर्षि अत्रि ने 'अत्रि संहिता' में बहुत से ऎसे विषयों पर विचार किया है जो मनुष्य के सामाजिक एवं आत्मिक उत्थान से संबंध रखती है।

## सन्दर्भ

## इन्हें भी देखें
*अभ्यास
*अत्रिग्रहण
*आत्रेय
*अत्रि संहिता

## बाहरी कड़ियाँ
*Atri
*अत्रिमहर्षित प्रोक्त '''समूर्तार्चनाधिकरणम्'''

श्रेणी:रामायण के पात्र
श्रेणी:हिन्दू पुराण आधार
खर-दूषण

thumb|Seeing the plight of Shurpanakhi, the enraged demon army of Khara and Dushana came and attacked Rama. Single handedly, Rama destroyed the complete force of demons.
**खर-दूषण** महाबलशाली राक्षस थे जो दण्डक वन में निवास करते थे। ये दोनों रावण के सौतेले भाई भी थे। महाकाव्य रामायण के अनुसार श्रीराम ने अपने वनवास काल के दौरान इन दोनों का सेना सहित वध किया था। 

श्रेणी:रामायण के पात्र
स्वर्णमृग

**स्वर्णमृग** रावण के मित्र मारीच के द्वारा माया के द्वारा धरे गये हिरण के रूप को कहा जाता है।

श्रेणी:रामायण
शूर्पणखा

**शूर्पणखा** (=शूर्प नखा ; तद्भव : सुपनखा या सूपनखा) रामायण की एक दुष्ट पात्र है। वह रावण की बहन थी। बहुत कामुक स्वभाव की थी । सूपे जैसी नाखूनों की स्वामिनी होने के कारण उसका नाम शूर्पणखा पड़ा। परन्तु सूप नखा नाम  नाक की बनावट से संबंधित भी हो सकता है क्योंकि उसका नाक सूपड़ा (सूपड़ा=सूप गेहूं फटकने का एक बर्तन होता ) के समान हो गया था। इसका तमिल में नाम 'सूर्पनगै' है, इण्डोनेशियाई भाषा में 'सर्पकनक' है, ख्मेर भाषा में 'शूर्पनखर' है, मलय भाषा में 'सुरपन्दकी' है और थाई भाषा में 'सम्मानखा' है। शूर्पणखा- सर से नखूँ तक सुन्दर। 

वाल्मीकि रामायण के अनुसार, शूर्पणखा ने श्री राम और लक्ष्मण  दोनो के साथ विवाह करनेको बोली फिर राम और लक्ष्मण दोनो ने उससे विवाह करने की उसकी याचना को अस्वीकार कर दिया तब वह क्रोधित होकर सीता पर आक्रमण करने के लिये झपटी। इस पर लक्ष्मण ने उसके नाक-कान काट दिये। अपमानित होकर विलाप करती हुई वह अपने भाई रावण के पास गयी और रावण ने इस अपमान का बदला लेने की प्रतिज्ञा की। रावण, सीता को चुरा ले गया। राम-रावण युद्ध हुआ। अन्ततः राम ने रावण का वध किया।

## विद्युतजिह्वा से विवाह
जब शूर्पणखा बड़ी हुई, तो उसने चुपके से कालकेय दानव कुल के दानव राजकुमार, विद्युतजिह्वा  से विवाह कर लिया। 

## वैधव्य
रावण शूर्पणखा के दानव से विवाह करने पर क्रोधित हो गया। दानव, राक्षसों के कट्टर शत्रु थे। क्रोधित रावण ने उन दोनों को मार डालने का फैसला किया। इस प्रकार, उसने विद्युतजिह्वा की सेना के खिलाफ युद्ध किया और उसे युद्ध में मार डाला। रावण शूर्पणखा को भी मारने ही वाला था, लेकिन रावण की पत्नी मंदोदरी ने उसे बचा लिया। रावण के भाइयों, कुंभकर्ण और विभीषण ने भी उससे शूर्पणखा के जीवन को बख्शने की अपील की। 

मंदोदरी ने शूर्पणखा से कहा कि वह घूमे और एक नए पति की तलाश करे। तब शूर्पणखा रावण के आदेश पर, अपना समय लंका और दक्षिण भारत के जंगलों के बीच बिताने लगी, कभी-कभी अपने वनवासी असुर रिश्तेदारों, खर और दूषण के साथ रहती थी।

## चित्रवीथी

चित्र:Rama spurns the demon lover.jpg|वार्विक गोब्ले द्वारा चित्रित **शूर्पणखा का अपमान**
चित्र:Shurpanakhi Asks for Rama's Love.jpg|राम से प्रेमयाचना करती हुई **शूर्पणखा**
|शूर्पनखा राक्षसी सुंदर महिला केरूप में

## सन्दर्भ

श्रेणी:रावण
श्रेणी:रामायण के पात्र
लंका

[right|thumb|300px|[रावण की सोने की लंका का कलात्मक चित्रण]]
**लंका** एक पौराणिक द्वीप है जिसका उल्लेख रामायण और महाभारत आदि हिन्दू ग्रन्थों में मिलता है है। इसका राजा रावण था। यह 'त्रिकुट' नामक तीन पर्वतों से घिरी थी। रामायण के अनुसार, जब रावण ने हनुमान को दण्ड देने के लिए उनकी पूँछ में कपड़े लपेटकर उसको तेल में भिगोकर आग लगा दी थी तब हनुमान ने पूरी लंका में कूद-कूदकर उसे जला दिया था। जब राम ने रावण का वध किया तब उसके भाई वीरेंद्र को लंका का राजा बनाया।

आज का श्री लंका ही पौराणिक लंका माना जाता है। पाण्डवों के समय रावण के वंशज ही लंका पर राज्य कर रहे थे। महाभारत के अनुसार, युधिष्ठिर के राजसूय यज्ञ की पूर्ति के लिए सहदेव अश्व लेकर लंका गये थे।

## रामायण के अनुसार रावण की "लंका" का स्थान
अभी भी मौजूद हिंदू ग्रंथों और रामायण (जिसे रावण की लंका कहा जाता है) में जिस लंका का ज़िक्र है, उसे हिंद महासागर में स्थित एक बड़ा द्वीप-देश माना जाता है। अध्ययनों से पता चलता है कि रावण का महल श्रीलंका के सिगिरिया में था, यह महल अनुराधापुरा के काश्यप I ने बनवाया था, जैसा कि किंवदंती में बताया गया है कि राज्य की राजधानी पठारों और जंगलों के बीच स्थित थी। कुछ विद्वानों ने दावा किया कि यह श्रीलंका ही रहा होगा क्योंकि 5वीं सदी के श्रीलंकाई ग्रंथ महावंस में ऐसा ही कहा गया है।

## इन्हें भी देखें
* रावण
* श्रीलंका
* रामायण
## सन्दर्भ

श्रेणी:पौराणिक स्थान
राक्षस

thumb|The Army of Super Creatures
**राक्षस** प्राचीन काल के प्रजाति का नाम है।
राक्षस वह है जो आर्य व्यवहार ,व्यवस्था, विचार का शत्रु, विधान और मैत्री में विश्वास नहीं रखता और परायाधन परायीस्त्री का हरण करके सम्भोग करना वा पराया वस्तुओं को हडप करना चाहता है। मानव जाति के समाज को बरबाद करने में ही अपना यश मानने वाला तथा यज्ञकार्य का नाश करके ब्राह्मण वर्णके युवकोंके मांस का भक्षण करने वाला वर्ग राक्षस था ।
राक्षस दक्ष प्रजापति के वंशज थे। वे सुरसा के पुत्र थे जो स्वयं दक्ष प्रजापति की पुत्री हैं।  

रावण ने रक्ष प्रथा या रक्ष पंथ की स्थापना की थी। रक्ष पंथ को मानने वाले गरीब, कमजोर, विकास के पीछे रह गए लोगों को साथ रखते और उनकी नही मानने वालो का भक्षण करते थे। रक्ष पंथ में मानने वाले भी राक्षस कहलाते थे।
विवरण

राक्षस को अक्सर बदसूरत, भयंकर दिखने वाले और विशाल प्राणियों के रूप में चित्रित किया गया था, जिसमें दो नुकीले मुंह ऊपर से उभरे हुए और नुकीले, पंजे जैसे नाखूनों वाले होते थे। उन्हें मतलबी, जानवरों की तरह बढ़ता हुआ और अतृप्त नरभक्षी के रूप में दिखाया गया है जो मानव मांस की गंध को सूंघ सकता है। कुछ अधिक क्रूर लोगों को लाल आंखों और बालों को जकड़ते हुए, उनकी हथेलियों से खून पीते हुए या मानव खोपड़ी से दिखाया गया था (बाद में पश्चिमी पौराणिक कथाओं में पिशाचों के प्रतिनिधित्व के समान)। आम तौर पर वे उड़ सकते थे, लुप्त हो सकते थे और उनमें माया (भ्रम की जादुई शक्तियां) थीं, जो उन्हें किसी भी प्राणी के रूप में इच्छानुसार आकार बदलने में सक्षम बनाती थीं। राकशा के समतुल्य महिला राक्षसी होती है

रामायण और महाभारत की दुनिया में, राक्षस एक लोकलुभावन जाति थी। अच्छे और बुरे दोनों प्रकार के युद्ध होते थे, और योद्धाओं के रूप में वे अच्छे और बुरे दोनों की सेनाओं के साथ लड़ते थे। वे शक्तिशाली योद्धा, विशेषज्ञ जादूगर और भ्रम फैलाने वाले थे। आकार-परिवर्तक के रूप में, वे विभिन्न भौतिक रूपों को ग्रहण कर सकते थे। यह हमेशा स्पष्ट नहीं था कि उनके पास एक सही या प्राकृतिक रूप था। कुछ राखियों को आदमखोर कहा गया था, और युद्ध के मैदान में कत्लेआम सबसे खराब था। कभी-कभी वे एक या दूसरे सरदारों की सेवा में रैंक-और-फ़ाइल सैनिकों के रूप में सेवा करते थे।

## प्रमुख राक्षस

* हेति 
* प्रहेति 
* सुकेश 
* माल्यवान 
* माली 
* सुमाली 
* रावण 
* कुम्भकर्ण 
* मेघनाद 
* अक्षयकुमार 
* अतिकाय 
* त्रिशरा 
* नरान्तक 
* देवान्तक 
* मूलक 
* भीम 
* कुम्भ 
* निकुम्भ 
*

*

श्रेणी:रामायण
कबन्ध

अंगूठाकार|275x275पिक्सेल|राम और लक्ष्मण कबन्ध की भुजाओं पर विराजमान।
**कबन्ध** एक रुण्ड वाला राक्षस था जिसे श्री राम और उनके भ्राता लक्ष्मण ने मारकर शाप से मुक्त कर दिया। कबन्ध की कथा हिन्दू महाकाव्य *[[रामायण]]* और *[[महाभारत]]* में दिखती है।

कबन्ध **विश्वावसु** या **दनु** नाम का एक गन्धर्व था, जिसे स्वर्ग के राजा इन्द्र और/या अष्टावक्र नामक ऋषि ने शाप देकर एक बदसूरत, राक्षस बना दिया था। राम और लक्ष्मण के साथ संघर्ष में, भाइयों ने उसकी भुजाएँ काट दीं और उसके शव का अन्त्येष्टि क्रिया हेतु आगे बढ़े।
## सन्दर्भ

श्रेणी:रामायण के पात्र
ऋष्यमूक

**ऋष्यमूक** वाल्मीकि रामायण में एक पर्वत का नाम है। रामायण के अनुसार ऋष्यमूक पर्वत में ऋषि मतंग का आश्रम था। वालि ने दुंदुभि असुर का वध करने के पश्चात् दोनों हाथों से उसका मृत शरीर एक ही झटके में एक योजन दूर फेंक दिया। हवा में उड़ते हुए मृत दुंदुभि के मुँह से रक्तस्राव हो रहा था जिसकी कुछ बूंदें मतंग ऋषि के आश्रम पर भी पड़ गयीं। मतंग यह जानने के लिए कि यह किसकी करतूत है, अपने आश्रम से बाहर निकले। उन्होंने अपने दिव्य तप से सारा हाल जान लिया। कुपित मतंग ने वालि को शाप दे डाला कि यदि वह कभी भी ऋष्यमूक पर्वत के एक योजन के पास भी आयेगा तो अपने प्राणों से हाथ धो देगा। यह बात उसके छोटे भाई सुग्रीव को ज्ञात थी और इसी कारण से जब वालि ने सुग्रीव को देश-निकाला दिया तो उसने वालि के भय से अपने अनुयायियों के साथ ऋष्यमूक पर्वत में जाकर शरण ली।

## सन्दर्भ

श्रेणी:रामायण में स्थान
श्रेणी:हिन्दू पुराण आधार
अशोक वाटिका

**अशोकवाटिका** लंका में स्थित एक सुरम्य वाटिका का नाम था।

अशोकवाटिका
जाम्बवन्त

**जाम्बवन्त** रामायण के एक प्रमुख पात्र हैं। वे ऋक्ष प्रजाति के थे।

उनका सन्दर्भ महाभारत से भी है। स्यमंतक मणि के लिये श्री कृष्ण एवं जामवन्त में नंदिवर्धन पर्वत (तत्कालीन नाँदिया, सिरोही, राजस्थान ) पर २८ दिनो तक युध्द चला। जामवंत को जब श्रीकृष्ण के भीतर श्रीराम के दर्शन हुए तब जामंवत ने अपनी पुत्री जामवन्ती का विवाह श्री कृष्ण द्वारा स्थापित शिवलिंग ( रिचेश्वर महादेव मंदिर नांदिया ) की शाक्शी में करवाया। युद्ध मे जाम्बवन्त ने यग्यकूप नामक राक्षस का वध किया था। हनुमान की माता अंजना ने जाम्बवन्त को अपना बड़ा भ्राता माना था जिससे वह शिवान्श हनुमान के मामा बन गये। 

रायसेन जिले में स्थित जामगड नाम का एक गांव है माना जाता है की यहां स्थित गुफा ही जामवंत जी की गुफा है

## पौराणिक कथा
जांबवंत जी का जन्म ब्रह्मा जी से ही हुआ था उनके पत्नी का नाम जयवंती था। यह जब जवान थे, तब भगवन त्रिविक्रम वामन जी का अवतार हुआ। तब भगवन बलि के पास तीन पग भिक्षा मांगने गए और बलि तैयार भी हो गया, भगवान ने अपना स्वरुप बढ़ाया और भगवान ने देख़ते ही देखते दो पग से ही पूरा ब्रह्मण्ड नाप लिआ अब भगवान ने बलि को बांधने लगे तब जामवंत जी ने बलि को बांधते हुए प्रभु की सात प्रदिक्षणा कर ली और तब तक प्रभु पूरा बलि को पूरा बांध भी नहीं पाए थे। जब सुग्रीव जी, बलि के डर से ऋषिमुख गिरी पहाड़ पर था तब भी जामवंत जी उनके साथ थे। अब उनके ज्ञान के बारे में बात बता दू की जब राम जी बाली को मारने जाने  वाले थे तब भी जामवंत जी ने बताया था की इन सात पेड़ो को एक बाण से भेदेगा वही बाली को मारेगा और ऐसा ही हुआ। एक कथा यह भी हे जब हनुमान जी लंका को जाने वे थे तब भी वह जामवंत जी की सलाह लेकर गए थे। अब उनके बल की बात जब भगवान राम ने रावण क मारा तो जामवन्तजी ने भगवान से ये वर माँगा की मुझे युद्ध में ललकारने वाला कोई हो तब भगवान ने कहा की द्वापर में मैं ही तुम से युद्ध करूंगा और ऐसा ही हुआ। जामवंत जी ने  रामायण काल में श्री हनुमान जी को उनकी शक्तियों का याद दिलाई थी क्योंकि भगवान इंद्र के द्वारा हनुमान जी को श्राप मिला था कि वह अपनी शक्तियों को भूल जाएंगे तब सीता की खोज के दौरान हनुमान जी को लंका तक जाने का रास्ता मिला था जो कि 100 योजन दूर था हनुमान जी अपनी शक्तियों के बारे में नहीं जानते थे तब जामवंत जी ने ही उनको अपनी शक्तियों के बारे में याद दिलाया था|

श्रेणी:रामायण के पात्र
सुरसा

**सुरसा** नागमाता का नाम है। उन्हें देवताओं ने हनुमान के शक्‍ति की परीक्षा लेने के लिये भेजा था। राक्षसों की माता और कश्यप ऋषि की एक पत्नी का नाम भी सुरसा था।  

श्रेणी:रामायण के पात्र
लंकिनी

**लंकिनी** एक राक्षसिन का नाम है।
## सन्दर्भ

श्रेणी:रामायण के पात्र
विभीषण

[thumb|[विभीषण|विभीषणऔर श्रीरामचंद्र जी महाराज रण भूमि में खड़े हुए। ]]
**विभीषण** रामायण के एक प्रमुख पात्र हैं। वे रावण के भाई थे। विभीषण  बहुत ही बड़े राम भक्त थे।
उन्होंने लंका में रहते हुए भी राम भक्ति की, जहाँ भगवान श्री राम का शत्रु रावण का राज था।
विभीषण रावण का सबसे छोटा भाई था, जिसने लंका पर शासन किया था। वह ऋषि पुलस्त्य के पुत्र ऋषि विश्रवा और केकसी के सबसे छोटे पुत्र थे। लंका के राजा रावण उनके बड़े भाई थे। हालाँकि विभीषण  राक्षस जाति के थे, लेकिन वे पवित्र थे और श्री राम के भक्त थे । उनका व्यवहार सच्चे ब्राह्मणो जैसा था। रामायण की की चौपाई और किसी भी रामायण में ये वर्णित नहीं है । वास्तविकता में विभूषण रावण का भाई था ही नहीं रावण को वो पानी की धरा की तब मिल जब वो ब्रह्मा जी की तलाश कर रहा था विवेकलॉट गवाह था जिसे पता था रावण की नाभि में अमृत है , रावण को ये वर्दा  उसी के सामने मिला था इस लिए वो यह सत्य जनता था और इसमें रावण की ईशा थी कि वो जाने , रावण ने ही उसे राम के पास भेजा बिठा ताकि वो जीत सके, रावण विष्णुलोक का प्रहरी है था इस लिएउन्होंने अपने बड़े भाइयों के साथ ब्रह्मा जी की तपस्या की थी, एवं  वरदान में अपने लिए ये माँगा की वे हमेशा धर्म-पथ पर चले।  विभीषण के गुरु मुनिद्रा ऋषि थे जो मंदोदरी और हनुमान जी के भी गुरु थे।
    

श्रेणी:रावण
श्रेणी:रामायण के पात्र

## सन्दर्भ

## बाहरी कड़ियाँ
किष्किन्धा

*'किष्किन्धा*का शाब्दिक अर्थ कीश्+किन्धा जहाँ बन्दरो का राज्य हो' जो कि आज हम्पी है, वाल्मीकि रामायण में पहले वालि का तथा उसके पश्चात् सुग्रीव का राज्य बताया गया है।आज के संदर्भ में यह राज्य तुंगभद्रा नदी के किनारे वाले कर्नाटक के हम्पी शहर के आस-पास के इलाके में माना गया है। रामायण के काल में विन्ध्याचल पर्वत माला से लेकर पूरे भारतीय प्रायद्वीप में एक घना वन फैला हुआ था जिसका नाम था दण्डक वन। उसी वन में यह राज्य था। अतः यहाँ के निवासियों को वानर (वन नर) कहा जाता था, जिसका अर्थ होता है वन में रहने वाले लोग। रामायण में किष्किन्धा के पास जिस ऋष्यमूक पर्वत की बात कही गयी है वह आज भी उसी नाम से तुंगभद्रा नदी के किनारे स्थित है। 
thumb|किष्किन्धा का विहंगम दृश्य

श्रेणी:रामायण में स्थान
श्रेणी:हिन्दू पुराण आधार
नल-नील

thumb|स्वयंसेवक श्रीलंका के लिए एक पुल का निर्माण करते हैं
**नल-नील** रामायण के पात्र हैं। वे शक्तीशाली वानर थे । नल विश्वकर्मा के और नील अग्नी के पुत्र थे । उन्होंने समुद्र के ऊपर सेतु (राम सेतू) के निर्माण में महत्वपूर्ण भूमिका निभाई थी । नल-नील जिस भी वस्तु को पानी में फेंकते थे । वह वस्तु कभी भी पानी में नही डूबती थी। 

श्रेणी:रामायण के पात्र
सुबेल पर्वत

**सुबेल पर्वत** लंका के समीप स्थित एक पर्वत का नाम है।

श्रेणी:रामायण में स्थान
वानरसेना

thumb|Volunteer monkeys building a bridge to Sri Lanka
**वानरसेना** सुग्रीव के सेना का नाम है।

श्रेणी:रामायण के पात्र
विंध्याचलपर्वत श्रंखला से लेकर दक्षिण भारत तक रामायण कल ने सघन वन फैला हुआ था जिसे दण्डकवन या दंडकारण्य कहा जाता था। इसी वन में किष्किन्धा नामक राज्य था जो वर्त्तमान में कर्नाटक राज्य में है , यहीं हम्पी नगर के निकट ऋष्यमूक पर्वत है जिस का उल्लेख रामायण में मिलता है | इस राज्य पर बालि का आधिपत्य था , वन में रहने के कारण यहाँ के निवासियों को वानर कहा जाता था जिन की सहायता से भगवान राम ने लंका पति रावन से युद्ध जीता |
शक्तिबाण

**शक्तिबाण** प्राचीन काल के एक अस्त्र का नाम है। इस अस्त्र का प्रयोग लक्ष्मण जी पर किया गया था ।

श्रेणी:रामायण
सुषेण

**सुषेण** लंका में रहने वाले असुरों के वैद्य का नाम है। युद्ध के दौरान जब लक्ष्मण को शक्ति अस्त्र लगा था तो उसने ही लक्ष्मण का उपचार किया था।

श्रेणी:रामायण के पात्र
संजीवनी

thumb|right|संजीवनी पौधे के वंश की एक प्रजाति का चित्र**संजीवनी** एक वनस्पति का नाम है जिसका उपयोग चिकित्सा कार्य के लिये किया जाता है। इसका वैज्ञानिक नाम *सिलेजिनेला ब्रायोप्टेरिस* है और इसकी उत्पत्ति लगभग तीस अरब वर्ष पहले कार्बोनिफेरस युग से मानी जाती हैं। लखनऊ स्थित वनस्पति अनुसंधान संस्थान में **संजीवनी बूटी** के जीन की पहचान पर कार्य कर रहे पाँच वनस्पति वैज्ञानिको में से एक डॉ॰ पी.एन. खरे के अनुसार संजीवनी का सम्बंध पौधों के टेरीडोफायटा समूह से है, जो पृथ्वी पर पैदा होने वाले संवहनी पौधे थे। उन्होंने बताया कि नमी नहीं मिलने पर संजीवनी मुरझाकर पपड़ी जैसी हो जाती है लेकिन इसके बावजूद यह जीवित रहती है और बाद में थोड़ी सी ही नमी मिलने पर यह फिर से खिल जाती है। यह पत्थरों तथा शुष्क सतह पर भी उग सकती है। इसके इसी गुण के कारण वैज्ञानिक इस बात की गहराई से जाँच कर रहे है कि आखिर संजीवनी में ऐसा कौन सा जीन पाया जाता है जो इसे अन्य पौधों से अलग बनाता और इसे विषेष दर्जा प्रदान करता है। हालाँकि वैज्ञानिकों का कहना है कि इसकी असली पहचान भी काफी कठिन है क्योंकि जंगलों में इसके समान ही अनेक ऐसे पौधे और वनस्पतियाँ उगती है जिनसे आसानी से धोखा खाया जा सकता है। मगर कहा जाता है कि चार इंच के आकार वाली संजीवनी लम्बाई में बढ़ने के बजाए सतह पर फैलती है।
right|thumb|300px|संजीवनी के लिये हनुमान जी ने हिमालय को ही उठा लिया और लंका लाये
यह उत्तरप्रदेश, उत्तराखंड और उड़ीसा सहित भारत के लगभग सभी राज्यों में पाई जाती है।  संजीवनी का उल्लेख पुराणों में भी है। आयुर्वेद में इसके औषधीय लाभों के बारे में वर्णन है। यह न सिर्फ पेट के रोगों में बल्कि मानव की लंबाई बढ़ाने में भी सहायक होती है।

## रामायण में संजीवनी बूटी का वर्णन
रामायण में भी संजीवनी बूटी का वर्णन देखने को मिलता है। जब रामायण में लक्ष्मण जी मुर्छित हो गये थे, उस समय उनके जीवन को बचाने के लिए हनुमान जी पूरा का पूरा पर्वत उठाकर ले आए थे। पूरा पर्वत उठाने के पीछे कारण यह था कि हनुमान जी को संजीवनी बूटी की पहचान नही थी. इसलिए उन्होंने लक्ष्मण जी की जान बचाने के लिए पूरा पर्वत ही उठा लिया था।

संजीवनी बूटी का रहस्या सुषेण वैध को पता था इसलिए हनुमान जी उनको उनकी कुटिया सहित उठा लाए थे, सुषेण वैध जी ने शिव की तपस्या करके उनसे अमर होने का वरदान मांगा था लेकिन शिव ने कहा यह संभव नहीं लेकिन मैं तुम्हें संजीवनी विद्या के बारे में बता सकता हूं। तब उन्हें संजीवनी बूटी की विद्या का ज्ञान हुआ था।

## सन्दर्भ

श्रेणी:रामायण
श्रेणी:हिन्दी विकि डीवीडी परियोजना
कालनेमि

**कालनेमि** *[[रामायण]]* में एक मायावी राक्षस एवं लंकेश्वर रावण का भाई था। उसका पिता मारीच था जोकि असुरराज रावण का मामा था। कालनेमि का उल्लेख सनातन धर्म से संबंधित *रामायण* काव्य में अता है जब लंका युद्ध के समय रावण के पुत्र मेघनाद द्वारा छोड़े गए शक्तिबाण से लक्ष्मण मूर्छित हो गये तो सुषेन वैद्य ने इसका उपचार संजीवनी बूटी बताया जो कि हिमालय पर्वत पर उपलब्ध था। हनुमान ने तुरंत हिमालय के लिये प्रस्थान किया। रावण ने हनुमान को रोकने हेतु मायावी कालनेमि राक्षस को आज्ञा दी। कालनेमि ने माया की रचना की तथा हनुमान को मार्ग में रोक लिया। हनुमान को मायावी कालनेमि का कुटिल उद्देश्य ज्ञात हुआ तो उन्होने उसका वध कर दिया।
 
हनुमान जी ने कालनेमि दानव का वध जिस जगह पर किया आज वह स्थान  सुल्तानपुर  जिले के कादीपुर तहसील में विजेथुवा महावीरन नाम से सुविख्यात है एवं इस स्थान पर "भगवान हनुमान" को समर्पित एक सुप्रसिद्ध पौराणिक मंदिर भी स्थापित है।

## सन्दर्भ

श्रेणी:रामायण के पात्र
श्रेणी:असुर
श्रेणी:हनुमान